31.5.2023
SK
Úradný vestník Európskej únie
L 141/41
PRÍLOHA
SPOLOČNÝ VÝBOR ZMLUVNÝCH STRÁN DOHODY O BEZPEČNOSTI CIVILNÉHO LETECTVA MEDZI EURÓPSKOU ÚNIOU A JAPONSKOM Rokovací poriadok
Bod 1 Vymedzenie pojmov Na účely tohto rokovacieho poriadku podľa článku 11 ods.
3 Dohody o bezpečnosti civilného letectva medzi Európskou úniou a Japonskom: — „zmluvná strana“ je Európska únia alebo Japonsko, — „obe zmluvné strany“ sú Európska únia a Japonsko.
Bod 2 Predseda a zloženie 1.
Spoločnému výboru spoločne predsedajú zástupca Európskej únie a zástupca Japonska (ďalej len „predsedovia“).
2.
Európsku úniu v spoločnom výbore zastupuje Európska komisia, ktorej pomáha Agentúra Európskej únie pre bezpečnosť letectva a ktorú sprevádzajú letecké úrady členských štátov Európskej únie. 3.
Japonsko v spoločnom výbore zastupuje ministerstvo zahraničných vecí a/alebo misia Japonska pri Európskej únii a sprevádza ho ministerstvo pôdohospodárstva, infraštruktúry, dopravy a cestovného ruchu.
Bod 3 Zasadnutia 1.
Spoločný výbor bude zasadať v pravidelných intervaloch na žiadosť jednej zo zmluvných strán.
2.
Miesta zasadnutí sa budú v čo najväčšej miere striedať medzi Bruselom a Tokiom.
Alternatívne by sa mohli zorganizovať rokovania prostredníctvom videokonferencie.
Rozhodnutia a odporúčania prijaté počas videokonferencií budú mať rovnakú hodnotu ako rozhodnutia a odporúčania prijaté na zasadnutiach s osobnou účasťou.
Po tom, ako sa zmluvné strany dohodnú na dátume a mieste zasadnutia, zasadnutie zvolá Európska komisia za Európsku úniu a ministerstvo zahraničných vecí za Japonsko. 3.
Pokiaľ sa predsedovia nerozhodnú inak, zasadnutia spoločného výboru sú neverejné.
Po vzájomnom súhlase predsedov sa po zasadnutiach môže vydať tlačová správa. 4.
Zasadnutia budú prebiehať a dokumenty sa budú vyhotovovať v anglickom jazyku.
Náklady na tlmočenie alebo preklad do iného jazyka hradí zmluvná strana, ktorá o tlmočenie či preklad požiadala.
Bod 4 Delegácie 1.
Pred každým zasadnutím sa zmluvné strany navzájom informujú o zamýšľanom zložení svojich delegácií, pričom každá z nich vymenuje svojho predsedu. 2.
Predsedovia môžu ad hoc súhlasiť s tým, že na zasadnutia spoločného výboru sa s cieľom poskytnúť informácie o konkrétnych témach alebo ako pozorovatelia prizvú externí účastníci.